《昭君怨 赠吴知纲》
金朝·马钰

急性更为慢性。意静自然心静。憎爱两俱忘。绝炎凉。
虎绕龙蟠光莹。丹结玉童邀请。舞袖出昆冈。赴蓬庄。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。